বিজয় মাল্যের প্রত্যর্পণ নিয়ে শুনানি চলছে লন্ডনের ওয়েস্টমিনস্টার ম্যাজিস্ট্রেটস কোর্টে। আজ আদালতের বাইরে সাংবাদিকেরা মাল্যকে প্রশ্ন করেন, ‘‘দেশ ছা়ড়ার আগে আপনাকে কি কেউ সতর্ক করেছিলেন?’’ মাল্য বলেন, ‘‘জেনিভায় একটি বৈঠকে যোগ দেওয়ার জন্য দেশ ছেড়েছিলাম। তার আগে অর্থমন্ত্রীর সঙ্গে দেখা করে ব্যাঙ্কের পাওনা মেটানোর প্রস্তাব দিয়েছিলাম।’’ মাল্যের দাবি, ‘‘আমাকে নিয়ে ফুটবল খেলা হচ্ছে। কিন্তু আমার বিবেক পরিষ্কার। কর্নাটক হাইকোর্টেও ১৫ হাজার কোটি টাকার সম্পত্তি বিক্রি করে পাওনা মিটিয়ে দেওয়ার প্রস্তাব দিয়েছি।’’ মাল্যের কাছ থেকে বিভিন্ন ব্যাঙ্কের পাওনার পরিমাণ ৯০০০ কোটি টাকা।